open-index/open-wikipedia-markdown huggingface dataset:
Riksvei 555

**Riksvei 555** (**Rv555**) går mellom Bergen og Beinastaden på Sotra.

Veien følger traséen fra Bergen vestover forbi Laksevåg, Gravdal, Loddefjord, Godvik, Knarrevik, Straume, over Bildøy og Kolltveit til Storavatnet på Sotra.

Før 1. januar 2010 var fylkesvei 555 del av veien.

I februar 2012 gav John Olav Nilsen & Gjengen ut musikk-EP-en Vinterkarusellen, der den 2. låta er en hyllest til riksvei 555.

## Kommuner og knutepunkter
###### 

 

 

## Eksterne lenker
* Vegvesenets vegkart
*
Austnes

**Austnes** er et tettsted på Haramsøy i Ålesund kommune (Sunnmøre) i Møre og Romsdal fylke med  innbyggere per 1. januar . Austnes er den tettest bebygde delen av øya. Der ligger også Haram kirke.

## Referanser
Tor Audun Jenssen

**Tor Audun Jenssen** (1928–1996) var en norsk offiser og kommunepolitiker.

## Biografi
Han tjenestegjorde i 1960-årene som kaptein, senere major ved Bodø hovedflystasjon.

Jenssen var medlem av Bodø bystyre fra 1964 til 1967 og formann i Bodø Høyre fra 1964 til 1968. Han trådte ut av sine verv da han fikk en beordring på to år som sjef ved administrasjonsavdelingen ved Luftforsvarets radarstasjon i Sørreisa.

Han ble i 1973 sjef for administrasjonsgruppen og senere fungerende stasjonssjef ved Andøya flystasjon. I 1975 ble han også valgt inn i Andøy kommunestyre.

Han flyttet tilbake til Bodø da han ble oberstløytnant og sjef for administrasjonsavdelingen ved Forsvarskommando Nord-Norge.

I 1983 ble han utnevnt til oberst og sjef for bygg- og eiendomsavdelingen ved Forsvarets overkommando. Han spilte en rolle i utbyggingen av ny sivil hovedflyplass på Østlandet, som leder for et utvalg som utredet Forsvarets kostnader ved flytting fra Gardermoen. Jenssen-utvalget anbefalte i stedet en utbygging på Hurumlandet. Jenssen gikk av med pensjon i 1987.

## Referanser
Hertugdømmet Warszawa

**Hertugdømmet Warszawa** (noen ganger også omtalt som **Storhertugdømmet Warszawa**) var en polsk stat som eksisterte mellom 1807 og 1813. Territoriet til Hertugdømmet Warszawa dekket det som er de sentrale delene av dagens polske stat og deler av dagens Litauen.

## Geografi

Hertugdømmet ble opprettet som en følge av Tilsit-avtalen i 1807. Territoriet til hertugdømmet besto i hovedsak av områdene keiser Napoléon Bonaparte av Frankrike hadde erobret av Kongeriket Preussen under Napoleonskrigene.

Byen Gdańsk (Danzig) fikk en spesiell status, og ble gjort til en fristad under delt polsk og fransk kontroll.

Etter en krig mot Østerrike i 1809 ble også det såkalte Vest-Galicia i det østerrikske kronlandet Galicia og Lodomeria erobret og innlemmet i hertugdømmet.

## Politikk

Hertugdømmet Warszawa var formelt ledet av Komisja Rządąca (Regjeringskommisjonen) 15. januar 1807 – 5. oktober 1807 og  Fryderyk August I 17. september 1807 – 21. mai 1815, noe som gjorde at hertugdømmet og kongedømmet Sachsen var i personalunion. Konstitusjonen gav også mye makt til Sejmene.

I praksis var Hertugdømmet Warszawa en fransk protektorat. Den franske ambassadøren hadde alltid siste ordet i viktige saker, og hæren til hertugdømmet sto under kontroll av den lojale bonapartisten Józef Poniatowski.

##### Komisja Rzadaca (Regjeringskommisjonen)
Regjeringskommisjonen ble utnevnt gjennom et dekret av den franske keiser Napoléon I 14. januar 1807. Den holdt sitt innledende møte 15. januar 1807 og valgte Małachowski som president.

Kommisjonen utnevnte et *Dyrektorium Generalne* (Generaldirektorium) på fem medlemmer. Det fungerte som regjering.

## Oppløsningen av hertugdømmet

Etter Napoleons nederlag ble hertugdømmet oppløst av Wienerkongressen og delt i tre. Det såkalte Storhertugdømmet Poznań ble overtatt av Preussen, Kongresspolen ble underlagt den russiske Tsaren og Kraków ble gjort til en fristad under Østerrike.

## Se også
*Polens historie

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, Oslo 2015, ISBN 978-82-02-24316-6
*
Pillarguri

**Pillarguri**, eller **Prillar-Guri**, er en av de mest berømte personene fra slaget ved Kringen («skotteslaget») like sør for Otta i Sel kommune i Gudbrandsdalen i 1612. Ifølge historien var hennes oppgave å gi signal når den norske bondehæren kunne starte angrepet på skottehæren, 300 skotske leiesoldatene som hadde kommet i land i Romsdalsfjorden og var på vandring i «skottetoget» gjennom dalen på vei videre til Sverige for å delta i Kalmarkrigen. Dette skal hun ha gjort ved å stå på en høyde og blåse i en lur. Høyden, som fram til på 1800-tallet ble kalt Selsjordkampen, ligger rett ovenfor gården Selsjord, på vestsiden av Gudbrandsdalslågen, vis-à-vis Kringen. I dag kalles høyden Pillarguritoppen (852 moh.).

## Se også
*Slaget ved Kringen
*Skottetoget 1612

## Litteratur
*
*

## Eksterne lenker

* Norsk Slektshistorisk Forenings side om Pillarguri
Peugeot 605

**Peugeot 605** er en stor sedan fra franske Peugeot, som ble lansert i 1989. Den erstattet 505- og 604-modellene og ble selskapets flaggskip. Peugeot 605 delte plattform med Citroën XM. 605 kom kun i én karosserivariant, sedan. I 1995 gjennomgikk 605 en mindre ansiktsløftning, som resulterte i bedre sikkerhet, nye motorer, ny grill, ny bakluke med integrert spoiler og nye frontlykter. I 1999 ble 605 erstattet av 607.

Peugeot 605 ble lansert med to motorvarianter, 2,1 l dieselmotor og en 2,0l bensinmotor. Året etter lanseringen kom 3.0 liters utgaven med V6-bensinmontor. I forbindelse med ansiktsløftningen i 1995 kom flere nye motoralternativer, blant annet en 2,5 liters turbodiesel (130 hk) og 2,0 liters turbobensin (145 hk), samt en oppdatert utgave av den opprinnelige 2,0l, nå med 136 hk. 

## Eksterne lenker
*
Jack Bjerkvik

**Jack Bjerkvik** (født 1949) er en norsk politiker (H) og bedriftsrådgiver.

Han vokste opp i Svolvær. Mens han gikk realskolen og gymnaset hadde han lederverv i elevråd, russestyre og Unge Høyre. Han begynte så å studere psykologi ved Universitetet i Oslo, men fikk i 1972, 22 år gammel, stillingen som fylkessekretær i Nordland Høyre. Han representerte også fylkessekretærene i Høyres sentralstyre.

Bjerkvik var medlem av Bodø bystyre 1975–1979 (se Bodø Høyre).

I 1982 flyttet han til Bergen, der han ble ansatt som fylkessekretær i Hordaland Høyre. Han fratrådte i 1988 og etablerte sin egen konsulentvirksomhet. Han ble pensjonist i 2013.

Bjerkvik har vært styreformann i Bergen Golfklubb.

## Referanser
Magnus Fische

**Magnus Henrik Fische** (1878–1965) var en norsk politiker og forretningsmann fra Bodø.

Han drev handel i kull, koks og fisk, hadde agentur i olje, og drev rederivirksomhet. Han gikk også inn i bilbransjen. Han hadde mange verv i næringslivets organisasjoner, blant annet som formann i Bodø handelsstands forening.

Fra 1935 til 1953 var han styreformann i Det Nordlandske Dampskibsselskab.

Fische var ordfører i Bodø fra 1935 til 1937, som representant for Frisinnede Folkeparti, valgt på fellesliste med Høyre. Han satt 30 år i bystyret, 12 år i formannskapet og 20 år som formann i havnestyret.

Fische var fransk konsularagent og portugisisk visekonsul i Bodø.

## Referanser
Dale-Gudbrand

**Dale-Gudbrand** kan ha bodd på gården Hundorp i Gudbrandsdalen på 1000-tallet, og kan ha vært en av de mektigste menn i Gudbrandsdalen på den tiden, med rang som herse. 

## Opphavet til fortellingen
Sigvat Tordssons kvædi fra omkring 1030-1045 om Erling Skjalgsson forteller: Kun én annen kriger har jeg kjent, som var din like - han het Gudbrand; høvdingen rådde over vidstrakte land; jeg sier, at de to anses for likemenn, gavmilde høvding; den, der anser seg for bedre, gavmilde mann, bedrar seg selv. 

Det kan være at Snorre Sturlasson på 1230-tallet diktet opp fortellingen om Dale-Gudbrand, bygd på dette kvadet.

## Sagnet om møte med Olav Haraldson
Snorre Sturlason nevner ham i Håkon jarls saga, som alliert med Håkon jarl i striden mot kong Harald Gråfell, og i *[[Olav den helliges saga]]*. Begge beretningene er i Snorres *[[Heimskringla]]*.

Olav den helliges saga beskriver møtet mellom Olav Haraldson og Dale-Gudbrand ca. 1021, som Snorre mente ble starten på innføringen av kristendommen i Gudbrandsdalen. 

:*Kong Olav avtalte møte med bøndene tidlig neste morgen, og da skulle også gudebildet av [[Tor]] bæres ut. Da møtet var satt spurte Dale-Gudbrand kongen hvor hans Gud var. Samtidig sto sola opp og kongen svarte: "Der kommer min Gud med stort lys". Da bøndene snudde seg for å se mot soloppgangen, slo Kolbein sterke til gudebildet så det sprakk og ut kom mus, øgler og ormer. Da de så dette tok Dale-Gudbrand og bøndene kristendommen:*

Ingen andre kilder bekrefter Snorres fortelling. Fortellingen om gudebildet som blir knust er et vandremotiv som finnes i mange legender og kristningssagn rundt om i Europa. Når helgenen knuser gudebildet kommer djevelen ut i form av en orm eller en drage.

Fortellingen er godt kjent fordi den ble gjengitt i Nordahl Rolfsens *[[Lesebok for Folkeskolen]]*, da i Alexander Bugges gjenfortelling. 

## Referanser


## Se også
*Hundorp, Dale-Gudbrands gard
Timbuktu (artist)

**Jason Michael Robinson Diakité** (født 11. januar 1975), kjent under artistnavnet **Timbuktu**, er en svensk hiphop-artist. 

Diakité er fra Skåne og rapper ofte på dialekt. Han tok artistnavnet etter en by i Mali, der han har sine røtter på farssiden. *Timbuktu* har lansert fire album, og har etablert seg selv som en politisk rapper. Viktige inspirasjonskilder er folkemusikk, amerikansk blues og musikk fra Vest-Afrika og Jamaica.

*Timbuktu* startet sin rappekarriere tidlig på 1990-tallet, og ble raskt populær på hiphopscenene i Malmö, Stockholm og København. Rundt midten av 1990-tallet startet han gruppen *Excel*, sammen med en dansk rapper. I 2000 lanserte han sitt første album, *T2: Kontrakultur*. Det doble albumet inneholdt en CD med engelske tekster, og en med svenske tekster. Rundt den samme tiden som han spilte inn *T2*, var han på turne med de to andre kjente svenske rapperne Petter og Thomas Rusiak.

Jason Diakité er sønn av den svenske, amerikanskfødte menneskerettighetsadvokaten Madubuko Diakité.

## Diskografi
* *T2: Kontrakultur* (2000)
* *W.D.M.D. (Wått's dö madderfakking diil?)* (2002)
* *The båtten is nådd* (2003)
* *Live! m/ damn!* (2004)
* *Alla vill till himlen men ingen vill dö* (2005)
* *Oberoendeframkallande* (2007)
* *En High 5 & 1 Falafel* (2008)
* *Sagolandet* (2011)
* *Pusselbitar* (2011)
* *Full Ära* (2012)
* *För livet till döden* (2014)

## Referanser


## Eksterne lenker
* 
* 
* 
* 
*  JuJu Records Timbuktus eget plateselskap
*  Artistsammendrag på Warner/Chappell Music
Ridabu

**Ridabu** er en forstad til Hamar som ligger i et historisk viktig område. Gårdene Torshov og Vidarshov ble sannsynligvis brukt som gudesteder i før-kristen tid, mens Åker gård var et høvdingsete og maktsentrum. Det er gjort arkeologiske funn på alle stedene. Planene for riksvei 25, som går gjennom Ridabu, måtte i sin tid gjøres om på grunn av fredede gravhauger i området.

To av Norges mest kjente kokebokforfattere gjorde karriere på Ridabu: Hanna Winsnes' *Lærebog i de forskellige grene af husholdningen* kom ut i 1845. Henriette Schønberg Erken ga i 1914 ut *Stor kokebok for større og mindre husholdninger*. De var bosatt på nabogårdene Vang prestegård og Dystingbo gård.

## Navnet
Navnet er fra norrøn tid (med formen *Ríðabú*). Det er et gammelt bygdenavn, og det omfattet det nåværende Vang sogn – eller iallfall den eldste delen av sognet nede ved Mjøsa/Vangsvika. Etterleddet *-bú* betyr rett og slett 'bygd', men betydningen av forleddet har ingen sikker tolkning. Forleddet i flere gamle bygdenavn på *-bú* er imidlertid gamle stedsnavn (f.eks forleddet i Selbu, norrønt *Selabú*, som har navn etter *Seli*, det opprinnelige navnet på Selbusjøen). Et navn **Ríði* (med genitiv *Ríða*) kan settes i sammenheng med substantivet *reiðr* f 'red, ankerplass, åpen havn' og verbet *ríða* 'svinge, sveive; heise anker'. Et fjordnavn med betydningen 'ankerplassen, havna' kunne være et godt og passende navn på Åkersvika: Dette er den eneste større naturlige havna i Mjøsa – og gården Åker var allerede i eldre jernalder bosted for mektige høvdinger og småkonger. Det er forøvrig interessant å merke seg at en her har funnet tufter etter store båtnaust som kunne romme skip på opptil 20 meter. Betydningen av navnet *Ríðabu* blir i så fall 'bygda ved/rundt vika *Ríði* '.

(Et navn med lignende betydning er Hemne (norrønt *Hefni(r)*). Dette fjordnavnet er trolig avledet av ordet *höfn* f 'havn', og det viser da til den gode naturlige havnen ved Hemnskjela.)

## Eksterne lenker
*
Tommy Smith (1945)

**Tommy Smith** (født 5. april 1945 i Liverpool, død 12. april 2019 i Liverpool) var en britisk fotballspiller. Smith vokste opp bare noen hundre meter fra Anfield, og ble senere en av de største publikumsheltene i Liverpool FCs historie.

Smith var defensiv midtbanespiller, og regnes som en typisk «hard man». Han er kjent for sine beinharde taklinger, og ville sannsynligvis fått gult eller rødt kort i nesten hver kamp om han hadde spilt i dag. Han spilte over 500 kamper for Liverpool i perioden 1963–1978, og var med på å vinne fem ligamesterskap samt Europacupen for serievinnere i 1977. Han avsluttet karrieren med én sesong i Swansea City FC, og livnærte seg senere som fotballskribent.

Tirsdag 5. juni 2007 ble Smith rammet av hjerteinfarkt, og ble fraktet til sykehus.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Spillmodifikasjon

**Spillmodifikasjon**, populært kalt **mod**, er modifikasjon, det vil si  forandring eller tilspasning, av et videospill. En mod baserer seg ofte på spillmotoren til et spill, mens den forandrer elementer som modeller, teksturer, baner eller handling. Modifikasjoner tar lang tid å lage, siden koding, animasjoner, baner, modeller, teksturer og lyder alt må henge sammen.

En *total konvertering* er en slags mod, med den forskjellen at så godt som alt i spillet er blitt endret.
## Referanser
Durin I

**Durin den udødelige** var i J.R.R. Tolkiens mytologi, Kong **Durin I** av Khazad-dûm, og den første kongen av den gruppe dverger som blir kalt Durins folk. Han var den eldste av de syv stamfedrene til dvergene, og først skapt av Valaen Aulë. Durin ble satt til å sove for seg selv under fjellene i Midgard, helt til alvene var født. Navnet Durin, som andre navn på Tolkiens dverger, var tatt fra norrønt (eng: Old Norse). Dette ble senere forklart av oversettelses fiksjon fordi vestrønt var oversatt med engelsk, ble språket i Dale oversatt med norrønt. Dvergenes navn var på språket fra Dale, som derfor i Hobbiten og Ringenes herre ble oversatt med norrønt.
Da Durin våknet, i det Første tidevervet, reiste han rundt helt til han kom til Speiltjern, eller *Kheled-zâram* som dvergene kaller det. Der bygget han en stor by inni Tåkefjellene. Dette var Khazad-dûm siden kalt Moria.
Etter dvergenes menig våknet Durin ved Gundabad fjellet i den nordre enden av Tåkefjellene, og dette stedet forble hellig ror dvergene for alltid. Durin og hans etterfølgere var aktet og æret blant alle dverger, ikke bare dem av deres eget folk.
Durin startet rekken av dverger som ble Durins folk. Durin ble kalt *Den udødelige* fordi folk trodde han aldri skulle dø, men heller falle i søvn og gjenfødes i sin egen slekt. Tydeligvis hadde de første av hans arvinger, som fikk hans navn (også Durin VII), minner fra sitt *tidligere liv*, noe som påpeker at denne troen hadde en faktisk begrunnelse.
Førstepersonsskytespill

**Førstepersonsskytespill** (**FPS**, engelsk: **first-person shooter**) er en videospillsjanger hvor man ser ut av øynene til figuren man kontrollerer.

Førstepersonsskytespill kjennetegnes ved at:
*Du ser våpenet i førsteperson
*Du har en HUD, eller Heads Up-Display som viser informasjon om liv, ammunisjon, oppdrag, et kart over nivået eller lignende
*På midten av skjermen er det et trådkors som indikerer hvor du sikter

## Historie
Førstepersonsskyteren, slik frasen forstås i dag, oppstod i begynnelsen av 1990-årene. Denne sjangeren er dog en utvikling av tidligere spill som inneholder grafikk i 3D. Selv om disse spillene ikke regnes som førstepersonsskytere slik den moderne forståelsen av sjangeren er, kom mange veldig nært oppbygningsmessig og de inneholdt også ideer som hadde innflytelse på sjangeren.

### Begynnelse
Det er ikke klart hvilket spill som er det første FPS-et. Det er to spill som gjør krav på tittelen: *[[Spasim]]* og *[[Maze War]]*. Usikkerheten omkring hvilket spill som er det første stammer fra mangelen på sikre datoer om når utviklingen av *Maze War* startet. Utvikleren er heller ikke sikker. Utviklingen av Spasim er på den andre siden bedre dokumentert og datoene er mer nøyaktige.

Utviklingen av *Maze War* begynte mest sannsynlig sommeren 1973. En spiller kunne gå gjennom en enkel labyrint med korridorer og spillet hadde et fast perspektiv. Muligheten for flere spillere som kunne skyte hverandre ble lagt til sannsynligvis senere samme år (to maskiner koblet sammen over seriellporten) og sommeren 1974 (koblet sammen via nettverk).

*Spasim* ble utviklet våren 1974. Spillerne kan gå gjennom et sted laget med trådgrafikk i tre dimensjoner. Det minnet om 2D-spillet *[[Empire (videospill)|Empire]]*. *Spasim* kunne også spilles over det verdensomspennende universitetsbaserte PLATO network. Et annet PLATO-spill som også var en FPS var *[[Panther (videospill)|Panther]]* som ble introdusert i 1975.

## Berømte spill
**[[Wolfenstein 3D]]* – 1992
**[[DOOM]]* – 1994
**[[Quake]]*-serien – 1996
**[[Half-Life]]* – 1998
***[[Counter-Strike]]* – 1998
**[[Thief (videospill)|Thief]]*
**[[Unreal Tournament]]* – 1999
**[[No One Lives Forever]]*
**[[Battlefield]]*
**[[System Shock]]*
**[[GoldenEye]]*
**[[Aliens Versus Predator]]*
**[[Duke Nukem]]*
**S.W.A.T*-serien
**[[Delta Force]]*
**[[Rainbow Six]]*
**[[Ghost Recon]]*
**[[Half-Life 2]]* – 2004
***[[Counter-Strike: Source]]* – 2004
**[[Call of Duty]]-serien*
**[[Medal of Honor]]-serien*
**[[Halo]]-serien* - 2001-2012
*S.T.A.L.K.E.R.-serien 2007-2009

## Referanser
Artikkelsuite

**Artikkelsuite** er et leksikalsk faguttrykk for summen av artikler om et emne i alle dets forgreninger. I et godt redigert leksikon, enten det er i papirform eller digitalt som Wikipedia, forventes det at hele artikkelsuiten er redigert under ett, for en helhetlig forståelse og samlet framstilling.

Innenfor et bestemt fagfelt som for eksempel medisinsk anatomi vil leksikonforfatterne forsøke å få på plass en kjernegruppe med viktige artikler, sentralisere mindre artikler, bruke et forstålig lekmannsspråk og standardisere navigasjon mellom artiklene. Forfatterne vil også tenke på hvordan man trekker inn relevant stoff som ikke direkte handler om anatomi eller fysiologi, slik som kulturhistorie og zoologi. Disse grepene fører tilsammen til at det bygges opp en artikkelsuite som hjelper leserne å forstå fagfeltet og dets begrepsbruk.

Suiten kan enten bestå av 
*en hovedartikkel med deltema, som for eksempel artikler om land, for eksempel Nauru med deres biartikler om hovedstad, myntenhet, nasjonalsang osv.  
*flere sideordnede artikler om flere objekter i samme kategori, som for eksempel identisk oppbygde artikler om fylker og kommuner eller om Ibsens skuespill.
*eller ved at et større tema er delt opp i flere deltema, som for eksempel Romfart.  

## Referanser
Tommy Smith (1980)

**Thomas William Smith**, vanligvis kalt **Tommy Smith**, (født 22. mai 1980 i Hemel Hempstead, Hertfordshire, England) er en engelsk fotballspiller som har spilt for flere engelske fotballklubber. Han er spiller midtbane eller i angrepet og spiller nå for Cardiff City FC. 

Smith har spilt landskamper på U-21 nivå for .

## Biografi
Tommy Smith skrev sin første profesjonelle kontrakt med Watford den 1. august 1997, og spilte sin første obligatoriske kamp for klubben den 18. november 1997 da Watford slo Oldham Athletic 2-1 i en ligakamp. Hans første mål for Watford kom 20. februar 1999 da laget slo Queens Park Rangers 2-1. Totalt spilte Smith seks sesonger i klubben fra Hertfordshire før han i september 2003 gikk gratis til Sunderland. Han debuterte for Sunderland 27. september 2003, og scoret sitt første mål for klubben fra Tyne and Wear den 26. desember 2003 da Bradford ble slått 3-0.  

I juni 2004 gikk Tommy Smith gratis til Derby County, og hans første obligatoriske kamp for denne klubben kom 7. august 2004 i en ligakamp mot Leeds United. Hans første mål for klubben fra Derbyshire kom 21. august 2004 i en kamp mot Queens Park Rangers. Smith ble kåret til årets spiller i 2005/06 sesongen av supporterne til Derby County, men 30. august 2006 ble han solgt til Watford for $500 000. 

## Karriere som spiller
Solgt til Queens Park Rangers 01/2011

## Meritter
* Fikk *Jack Stamps Player of the Year Trophy* i 2005/06 sesongen.

## Referanser


## Eksterne lenker
*
Onkel

**Onkel** er en betegnelse på en bror av ens mor eller far. Begrepet brukes også om foreldres søskens ektemann.

Selv om *morbror* og *farbror* også er korrekt norsk er det uvanlig sammenlignet med den svenske bruken, der det norske vanlige ordet *onkel* i sammenlikning er tvetydig.

Betegnelsen brukes også i blant annet i svensk og østeuropeiske språk gjerne om en mann som ikke nødvendigvis behøver å være slektning. Også på norsk finner vi dette i uttrykk som for eksempel «onkel politi». Et annet kjent norsk uttrykk er «en rik onkel i Amerika» som sikter til ønsket om å plutselig arve en stor pengesum. *Onkel* er også brukt som betegnelse for en pantelåner. Erik Bye har gitt en god beskrivelse av dette i visa «Gå til onkel».

I enkelte asiatiske samfunn kan onkel brukes om en leder av en familieklan.

## Se også
*Filleonkel
*Grandonkel
*Tante

## Eksterne lenker
* Søk på oppslagsordet «onkel» i norske ordbøker: 
* Søk på oppslagsordet «onkel» i ''Svenska Akademins ordbok'' (på svensk) 
* Søk på oppslagsordet «onkel» i ''Ordbog over det danske sprog'' (på dansk)
Christiansted

**Christiansted** er by på St. Croix som er den del av De amerikanske Jomfruøyer, tidligere Dansk vestindia. Byen ble grunnlagt i 1733 og oppkalt etter Kong Christian VI av Danmark-Norge. Christiansted har en befolkning på 3&nbsp;000 (2004).

Christiansted domineres av sitt Christiansværn fra 1738, som i motsetning til de røde fortene i Frederiksted og Charlotte Amalie har en gul farge.

En stor del av bysentrum er en del av Christiansted National Historic Site hvor Christiansværn (1734), det gamle danske tollbod (1844), lagerbygningen til dansk vestindisk kompani (1749) og Klokketårnpalasset (1753) inngår
Den gamle regjeringsbygning fra 1830, hvor portretter av kong Frederik VII og guvernør Peter von Scholten ennå henger på en hedersplass. 

## Historie
Danskene kjøpte øya St. Croix i 1733, og valgte for sin første bosetning på øya et sted med muligheten for en god havn på nordkysten. Her hadde det tidligere vært en liten fransk landsby kalt Bassin. Den visjonære lederen og guvernør Frederik Moth lagde en byplanen, og oppkalte byen etter Christian VI. I tillegg delte han inn øyen i plantasjer hver på 150 hektar. Disse plantasjene ble tilbudt nybyggere til en svært billig penge. Befolkningstallet på øyen steg raskt til 10&nbsp;000, hvorav 9&nbsp;000 var slaver fra Afrika. 

Christiansted var i perioden fra 1754 til 1871 hovedstaden i Dansk Vestindia.

## Et skipsanløp 1768
En sommerdag 1768 ankret den danske fregatten «Fredensborg» opp på havnen i Christiansted med ca. 240 slaver ombord. 265 slaver var lastet ombord fra Christiansborg (fort) i Accra to – tre måneder tidligere, ca. 10&nbsp;% var døde underveis. Nå skulle slavene selges. Det guinesiske kompani hadde annonsert salget som skulle foregå i selskapets egen gård i byen. Kompaniets protokoller er bevart, og vi  kan se hvordan salget utvikler seg, dag for dag. Plantasjeeier Schimmelmann kjøpte 16 mannsslaver og 2 gutteslaver den første dagen, 18. juli. Barneslavene og de syke slavene ble solgt til slutt. 
Handelsfregatten Fredensborg ble liggende en stund i Christiansted. 14. september varpes skipet ut av havna. I lasterommet er det varer som er resultat av slavearbeid: Sukker, tobakk, fargetre og mahognyplanker. De hadde også med tre slaver som skulle fraktes til København. 1. desember forliser skipet utenfor Arendal. 
«Fredensborg» var bare ett av de mange skipene som seilte i den såkalte trekantfarten.

## Eksterne lenker
* Christiansted National Historic Site (National Park Service
FPS

**FPS** og **fps** kan vise til:

*Førstepersons skytespill (fra engelsk *First Person Shooter*)
*Bildefrekvens, (eller *bilder per sekund*, fra engelsk *frames per second*) måleenhet for hastigheten på bevegelige bilder
*Fot per sekund, en måleenhet for fart
*Forssan Palloseura, en ishockeyklubb
*Federal Protective Service
*Floating Points Systems, dataselskap (kjøpt opp av Cray Research)
**[[fps magazine]]*, tidsskrift om animasjon
*Forsvarsministeriets Personalestyrelse
Dzong

En **dzong** er et særegent byggverk som er en kombinasjon av befestning, administrasjonsbygg, kloster,  tempel og festivalsted i regionale sentre i flere av de buddhistiske landene i Himalaya, særlig i Tibet og Bhutan. Ordet dzong brukes også om buddhistiske sentre flere steder i verden.

Rommene inne i en dzong er vanligvis delt med en halvpart til offentlig administrasjon, som for eksempel kontorene til en *[[penlop]]*, fylkesmann; og en halvpart til religiøse funksjoner, hovedsakelig et kloster med bolig for munker. Denne to-delingen av bygget gjenspeiler at Bhutans statsskikk hviler på to sideordnede pilarer, den sivile og den religiøse.

## Bygningene
Byggeskikken er massiv, med tette yttervegger og tårn som omkranser en eller flere borggårder med flere funksjoner og hus. Karakteristiske trekk er
* høye murvegger som skrår innover. Veggene er ofte hvitmalte, og har få eller ingen vinduer i den laveste delen.
* en rød stripe går rundt hele bygget høyt oppe på veggen, kanskje brutt av gullsirkler.
* kinesiskinspirerte tak med stort utspring
* massive dører i tre og jern https://web.archive.org/web/20060329104158/http://www.metalvortex.com/myphotos/bhutan/door_in_paro_dzong.htm
* borggårdene er dekorert med buddhistiske motiv, malt i sterke farger

Dzonger bygges vanligvis oppe i fjellet, høyt og fritt beliggende. Hvis den anlegges i en fjellside, vil det av sikkerhetshensyn ofte være et mindre bygg i samme stil lenger opp i fjellsiden, for å hindre fiendtlige angrep ovenfra. 
Et eksempel på strategisk plassering er Wangdue Phodrang dzong, som er bygget på et klippeframspring med  god oversikt over møtet mellom elvene Puna Chhu og Tang Chhu, og på den måten kontrollerer dalene og innfartsveien fra sør. Drukgyel dzong i Parodalen vokter den vanligste veien fra Tibet.  

Et unntak fra plassering oppe i fjellet er Punakha dzong, som var plassert på en landtunge der elvene Mo Chhu og Pho Chhu møtes. Dette ble imidlertid ødelagt i en flom i 1994.

## Litteratur
* Ingun Bruskeland Amundsen. *On sacred architecture and the dzongs of Bhutan : tradition and transition in the architectural history of the Himalayas*. Dr.avh. Arkitekthøgskolen i Oslo, 2003
* Ingun Bruskeland Amundsen. ''On bhutanese and tibetan dzongs'' Journal of Bhutan Studies, vol 5, nr 2; 2001
* Ingun Bruskeland Amundsen. «Bhutan og Tibet : om tradisjon og modernitet i konflikt og harmoni». I: *Nordisk arkitekturforskning*, 1997 nr 4

## Eksterne lenker
* 
* Glass steel and stone bygningsbeskrivelse av 3 dzonger
* Ulike ''dzong'' er avbildet på reversen av samtlige bhutanske Ngultrum-sedler Paro, Punakha, Trongsa og Taschichho
Frederiksted

**Frederiksted** er by på St. Croix som er den del av De amerikanske Jomfruøyer, tidligere Dansk vestindia. Grunnlagt på 1750-tallet. Frederiksted har en befolkning på 800 (2004).

Frederiksted domineres som i kolonitiden av det røde og hvite Fort Frederik fra 1750-tallet. Fortet har en særlig historisk betydning både for USA og Danmark-Norge. Herfra kom den første salutt som anerkjennelse for selvstendigheten til Amerikas Forenede Stater i 1776, og det var også herfra generalguvernør Peter von Scholten frigav slavene i juli 1848. Derav dagens tilnavn Freedom City. Både fortet og byen fikk navnet sitt etter Kong Frederik V, men ble i den danske kolonitiden aldri kalt annet en Westenden på grunn av sin beliggenhet på øya. 

## Historie
Frederiksted oppnådde aldri den heder og ære som dens grunnlegger hadde tiltenkt, og kom helt i skyggen av Christiansted, og ble kun benyttet som havn for plantasjeeierne på øyens vestkyst.

Frederiksted ble likevel skueplass for noen viktige begivenheter i St. Croix's historie. Det var mot Frederiksted de 8000 slavene marsjerte i 1848 for å gjøre krav på øyeblikkelig frigivelse, i stedet for å følge programmet som gikk ut på gradvis frigivelse over 12 år som den danske kongen hadde bestemt. Slavene truet med å gjøre opprør og sette fyr på hele byen. Guvernøren Peter Von Scholten, som var klar over trusselen, leste fra Fort Frederik sin berømte erklæring: *"Alle de, der på De Danske Vestindiske Øer ikke er frie, kan fra i dag anse sig for at være frie..."*.

Dette var starten på en rekke problemer for kolonimakten og plantasjeeierne på St. Croix og 30 år senere i Frederiksted etter flere dårlige innhøstinger og en rekke naturkatastrofer, gjorde de frigitte slavene opprør. Varehusene, pakkhusene og butikkene ble plyndret og satt fyr på. Militære styrker fra Christiansted kom til Frederiksted for å drive opprørerne ut av byen. 
Opprøret fortsatte i fem dager, mens kampene gradvis forflyttet seg mot landet, og satte fyr på sukkerrafenerier og en rekke gods. Begivenheten gikk over i historien som "Den store ildebrand" i 1878.

## Se også
* Queen Mary

## Referanser


## Eksterne lenker
* 
* St. Croix Heritage Trail – Frederiksted
Vangskyrkja

**Vangskyrkja** også kalt **Voss kirke**, er en langkirke i stein fra 1277 på Vossevangen i Voss kommune i Vestland fylke. Kirken er viet til St. Mikael. Kirken, som trolig er bygget siste halvdel av 1200-tallet, har sannsynligvis vært hovedkirke og sognekirke for et stort område. Kirken stod ferdig i 1277.

En vet at sognets menn var byggherrer for kirken da dette er nedskrevet av Magnus Lagabøte i 1271 der han oppmuntrer dem til videre innsats med steinkirken.

## Bygningen
Kirken har et rektangulært skip og nesten kvadratisk kor og vestparti. Dette finner en på flere kirker i området som har innflytelse av bergensgotikken. Kirken har kraftige strebebuer på grunn av dårlige fundament. Før restaureringen på 1870-tallet hadde kirken også kalkpuss. Portalene er spissbuete nøkterne i kleberstein. Kirken ble restaurert på nytt i 1950-1953, da den i stor grad ble tilbakeført til slik den var før endringene på 1870-tallet. Den rikt dekorerte prekestolen, krusifikset, korskillet og flere malerstykker som hadde blitt fjernet eller malt over i 1870-årene, ble tilbakeført allerede i 1936. Siden restaureringen på 1950-tallet har ytterveggene stått helt uten murpuss.


Voss kyrkje Lindahl.jpeg|Voss kirke (Vangskyrkja) på Vossavangen omkring 1890. 
Vangskyrkja.jpg
Voss church.jpg


## Interiør
Kirken har gjennomgått store utskiftinger og reparasjoner som er dokumenert i kirkeregnskapene. Av middelalderinventaret er bare alteret tilbake. Altertavlen er bygget rundt et sengotisk alterskap. Det er kvadratisk med en utskåret sirkelrundt ornament som i middelalderen skulle forestille skyer. Det er vanlig å bruke denne typen skyer ved scenen Marias himmelkroning. En slik scene finner vi bak 1600-talls maleriet med korsfestelsesscenen som idag utgjør altertavlen. Fotstykket til altertavlen har bemalingen intakt og det viser Jesus i Getsemane. Prekestolen er fra renessansen.

På korskillet henger et 1600-talls krusifiks. Kirken har ikke tradisjonell døpefont, men en dåpsengel kjøpt i København ca. 1820. Det er en legemsstor, hvitmalt trefigur som holder dåpsfatet i hendene. Den henger ned fra kortaket og blir senket når der er barnedåp i kirken.

Voss kyrkje interioer.jpg|Interiør fra Voss kirke
Voss kyrkje korsfestingsgruppe.jpg|Korsfestingsgruppe i Voss kirke
Voss kyrkje orgel.jpg|Orgelet i Voss kirke
Voss kyrkje preikestol.jpg|Prekestolen i Voss kirke
Voss.dåpsengel.jpg|Dåpsengel fra Voss kirke 


## Kirkegård
Kirkegården ved kirken er gått ut av bruk til nye begravelser. På Vossevangen finnes to gravplasser: Tunshoved (tidligere Voss assistentkirkegård 1) og Voss assistentkirkegård 2.

## Referanser


## Litteratur
* Ekroll, Øystein, Stige, Morten, Havran, Jiri, *Middelalder i Stein* bind 1 i serien **Kirker i Norge**, Oslo 2000, ISBN 82-91399-09-3
* 
* Kindem, Lars. *Vossakyrkja*. Utg. L. Kindem. Vossavangen. 1926. .

## Eksterne lenker
* Bilder fra kirken fra Kunsthistorie.com
*
Science

***Science*** (engelsk *vitenskap*) er tidsskriftet til American Association for the Advancement of Science (AAAS). Tidsskriftet ble grunnlagt i 1880 av Thomas Edison.

Hovedanliggende for *Science* er ferske oppdagelser innen forskning og vitenskap. Tidsskriftet er også kjent for vitenskapsrelaterte nyheter, kronikker om forskningsrelatert politikk og andre emner av interesse for vitenskapsfolk og andre som er opptatt av de videre konsekvensene av vitenskap og teknologi. *Science* dekker et bredt spekter av vitenskapelige disipliner, men hovedvekten er på vitenskapene om ulike organismers beskaffenhet.

## Eksterne lenker
*
KV5

**KV5** er den arkeologiske referansen til graven til farao Ramses IIs sønner i Kongenes dal. Den har blitt gravet ut over lengre tid, og har vist seg å være den største graven i dalen, med mer enn 120 kamre. Mye av den var fylt med grus fra århundrer av oversvømmelser og ras. Den hadde også blitt plyndret i oldtiden.

Graven ble undersøkt flere ganger så snart den moderne tids utforskning av dalen startet. James Burton gjorde en undersøkelse allerede i 1825, og i 1902 arbeidet Howard Carter der. Ingen av dem kom forbi de første rommene, og så ikke at det var noe spesielt med graven. 

Det var først da Kent R. Weeks startet Theban Mapping Project at man begynte å trenge lenger inn. I den første fasen, fra 1987 til 1994, var teamet ikke klar over hvor stor den var. Årsaken til å at begynte det enorme arbeidet var at de ville se om den kunne bli skadet av byggearbeider i nærheten. 

I 1995, etter å ha ryddet de ytre kamrene for grus, så arkeologene de lange gangene som strakte seg innover, med svært mange rom. Ramses II skal ha hatt minst 70 sønner, hvilket stemmer godt med antallet kamre man fant. Dette var ikke bare en viktig oppdagelse for forskerne; det førte også til en gjenoppliving av allmennhtens interesse for egyptologi. Selv om det meste av stor pengeverdi var plyndret, er det funnet tusener av potteskår, faianceperler, glassampuller og andre smågjenstander, samt en stor statue av Osiris. 

Videre utgravninger avslørte enda flere kamre, og per 2005 har man funnet over 120, uten at utgravningen er avsluttet. 

## Litteratur
* Kent Weeks: *Ramses II. – das Totenhaus der Söhne : die sensationelle Ausgrabung im Tal der Könige*. Droemer, München 1999, ISBN 3-426-26968-6.
* Kent Weeks: *Thebes, Valley of the Kings, Tomb KV 5*. In: Kathryn A. Bard (Hrsg.): *Encyclopedia of the Archaeology of Ancient Egypt.* Routledge, London 1999, ISBN 0415185890, S. 831–833.
* Nicholas Reeves, Richard H. Wilkinson: *Das Tal der Könige. Geheimnisvolles Totenreich der Pharaonen.* Bechtermünz, Augsburg 2000, ISBN 3-8289-0739-3, S. 144-147.
* Kent Weeks (utg.): *KV 5. A Preliminary Report on the Excavation of the Tomb of the Sons of Rameses II in the Valley of the Kings.* The American University in Cairo Press, Cairo, New York 2006, ISBN 977-424-951-8.

## Eksterne lenker
*Theben kartprosjekt - Innbefatter beskrivelse, bilder og plantegninger over gravstedet (engelsk)
*Theben kartprosjekt - utviklingsrapport for KV5 - Veldig detaljert beskrivelse av arbeidet utført hvert år
Liste over graver i Kongenes dal

**Listen over graver** er over oversikt over gravene i Kongenes dal i Egypt, og i området like ved dalen. 

Gravene er navngitt med koden KV i den østlige dalen og WV i den vestlige, samt et tall som er gitt i den rekkefølgen den moderne tids arkeologer fant og undersøkte gravene. 

## Primærgraver

### Den østlige dalen

### Den vestlige dalen

Gravene i den vestlige dalen følger den samme nummereringen, slik at man her finner 22 til 25. 

### [[Deir el-Bahri]] (Hatshepsut tempelet)

## Sekundærgraver

Da økonomien kollapset omkring 1090 f.Kr. ble gravrøveri svært utbredt, og mange graver ble tømt. Rikdommene i gravene ser ut til å ha blitt plyndret, med faraos og antagelig presteskapets velsignelse, mens mumiene ble flyttet til lagere.

### KV35

KV35 var opprinnelig graven til Amenhotep II. Omkring 16 mumier ble plassert i den. 

### DB320

DB320 i Dheir el-Bahri var et lager for omkring 40 mumier. Den ligger i klippene over Hatshepsuts tempel. Flere av mumiene er ikke identifiserte, fordi mange åpenbart hadde blitt lagt i feil sarkofag under flyttingen.

## Eksterne lenker
* Theban Mapping Project
Mo Mowlam

**Marjorie «Mo» Mowlam** (født 18. september 1949 i Watford i Hertfordshire, England, død 19. august 2005 i Canterbury) var en britisk politiker for det politiske partiet Labour. Hun var blant annet parlamentsmedlem og minister for Nord-Irland. 

## Liv og virke
### Bakgrunn
Mowlam ble født i Watford som det midterste av to tre barb; foreldrene var Tina ogd Frank. Hun vokste opp i Coventry, der faren etterhvert ble Coventrys *assistant postmaster*. Hun gikk på Chiswick *Girls' grammar school* i London, og deretter ved  Coundon Court School i Coventry. Hun studerte så sosiologi og antropologi ved Durham University. 

Det var i Durham hun meldte seg inn i Labour Party. Hun arbeidet for Tony Benn i London og den amerikanske forgatter Alvin Toffler i New York City, dit hun flyttet for Ph-D.-studier i political science ved University of Iowa.

### Akademisk karriere
Mowlam var foreleser i statsvitenskap ved University of Wisconsin i 1977, og ved Florida State University i Tallahassee fra 1977 til 1979. I hennes tid ved universitetet i Florida ble hennes leilighet brutt opp av noen som hun mistenkte var Ted Bundy, en seriemorder og voldtektsmann som drepte 35 unge kvinner og angrep flere andre kvinner. Mowlam returnerte til England i 1979, og hun begynte ved University of Newcastle upon Tyne. Mowlam giftet seg med bankmannen Jonathan Norton den 24. juni 1995. Ektemannen døde 3. februar 2009. Paret hadde ingen barn sammen. 

### Statssekretær, politisk virke
Fra 1987 til 2001 representerte hun i Underhuset parlamentssetet for Redcar (North Yorkshire).

Mowlam var fra 1997 til 1999 minister for Nord-Irland. Hun var med på å få IRA til å gjenoppta våpenhvilen. 

Den 4. september 2000 annonserte Mowlam at hun ville trekke seg fra parlamentet ved valget i 2001. Etter å ha trukket seg fra House of Commons, ble Mowlam en kjent kritiker av regjeringens utenrikspolitikk. 

Mowlam er også opptatt av veldedighet. Hun har hjulpet narkotikabrukere til å fullføre rehabilitering, og gitt støtte til foreldre eller omsorgspersoner til funksjonshemmede barn. 

Hennes politiske memoarer ble publisert i 2002. Den 3. august 2005, rapporterte BBC at hun var kritisk syk og innlagt ved Kings College Hospital i London. I januar 2010 ble det avslørt av hennes tidligere lege at en kreftsvulst var årsaken til hennes død. Mowlam var ateist og ble kremert den 1. september 2005 under en ikke-religiøs seremoni. Halvparten av hennes aske ble spredt i nærheten av Hillsborough Castle og den andre halvparten ble spredt i hennes tidligere parlamentariske valgkrets Redcar.

## Referanser


## Eksterne lenker
* 
*
John Lyngs regjering

**John Lyngs regjering** var en borgerlig koalisjonsregjering i Norge med Høyre, Kristelig Folkeparti, Senterpartiet og Venstre på ministerpostene. Regjeringen etterfulgte Einar Gerhardsens tredje regjering 28. august 1963, som måtte gå av på grunn av mistillitsforslag reist på grunn av ulykken i Kings Bay på Svalbard.

I forbindelse med regjeringens tiltredelseserklæring la nå stortingsrepresentant Einar Gerhardsen på vegne av Arbeiderpartiets stortingsgruppe en moterklæring. Nils Hønsvald i Arbeiderpartiet la deretter frem et forslag om regjeringen burde følge Arbeiderpartiets politikk. Statsminister John Lyng stilte som følge av dette kabinettsspørsmål. Statsministeren presiserte videre at regjeringen ville søke avskjed også hvis den fikk såkalt negativt flertall mot seg. Videre uttalte statsminister Lyng at Sosialistisk folkeparti ville støtte Arbeiderpartiets utenrikspolitikk ved å stemme for Arbeiderpartiets erklæring. Stortingsrepresentant Finn Gustavsen i Sosialistisk folkeparti avga da en egen erklæring om at Arbeiderpartiets politikk var å foretrekke. Stortingsrepresentant Per Borten tok mot slutten av debatten opp et tredje forslag på vegne av de fire regjeringspartiene til støtte for regjeringen Lyng.

Ved voteringene i Stortinget 20. september 1963 mellom de tre forslagene (fra Arbeiderpartiet, fra Sosialistisk folkeparti og på vegne av regjeringspartiene) oppnådde ingen av dem flertall. Forslagene fra Arbeiderpartiet og regjeringspartiene fikk samme stemmetall: 74 stemmer for forslaget og 76 mot, mens forslaget fra SF kun fikk to stemmer for.

Regjeringen søkte deretter avskjed som følge av statsminister Lyng på forhånd at hadde sagt at regjeringen ville gå av dersom de to forslagene mot regjeringen fikk flertall.

Regjeringen gikk av 25. september 1963 og ble etterfulgt av Einar Gerhardsens fjerde regjering.

De mer langsiktige konsekvensene av denne regjeringsdannelsen var imidlertid at den borgerlige siden innen politikken viste at de var i stand til å danne regjering sammen, og dette var en medvirkende årsak til dannelsen av Borten-regjeringen to år senere.

## Litteratur
*
* Nils-Petter Enstad *Sommeren som endret Norge - om John Lyngs regjeringsdannelse* Civita 2013

## Merknad

## Referanser
Peter Ustinov

**Peter Alexander Ustinov** (egentlig **Peter Alexander von Ustinov**, født 16. april 1921 i Swiss Cottage i London, død 28. mars 2004 i Genolier i Vaud i Sveits) var en britisk forfatter, skuespiller, regissør og politisk aktivist.

Han mottok Oscar for beste mannlige birolle i filmene *[[Spartacus (film)|Spartacus]]* (1960) og *[[Topkapi]]* (1964). Han mottok også to Golden Globe-priser.

Ustinov var også president i World Federalist Movement fra 1991 og frem til sin død. Han sa en gang: «World Government is not only possible, it is inevitable; and when it comes, it will appeal to patriotism in its truest, in its only sense, the patriotism of men who love their national heritages so deeply that they wish to preserve them in safety for the common good».

## Privatliv
Ustinov var gift tre ganger - først med Isolde Denham (1920–1987), datter av Reginald Denham og Moyna Macgill. Ekteskapet varte fra 1940 til deres skilsmisse i 1950, og de hadde ett barn, datteren Tamara Ustinov som også ble skuespiller. Isolde var halvsøsteren til Angela Lansbury, som spilte mot Ustinov i *[[Mord på Nilen (film)|Mord på Nilen]]*. Hans andre ekteskap var med Suzanne Cloutier, som varte fra 1954 til deres skilsmisse i 1971. De hadde tre barn: to døtre, Pavla Ustinov og Andrea Ustinov, og en sønn, Igor Ustinov. Hans tredje ekteskap var med Helene du Lau d'Allemans, som varte fra 1972 til hans død i 2004. Ustinovs far Jona von Ustinov var tysk statsborger med tysk far og russisk mor.

Ustinov snakket flytende engelsk, fransk, tysk, italiensk, russisk og spansk. I tillegg snakket han noe tyrkisk og gresk.

På slutten av 1960-tallet ble han sveitsisk statsborger for å unngå det britiske skattesystemet, som på den tiden beskattet inntektene til de velstående med opp til 90 prosent.

## Filmografi (utvalg)
* 1954 – *[[Egypteren Sinuhe (film)|Egypteren Sinuhe]]*
* 1960 – *[[Spartacus (film)|Spartacus]]*
* 1961 – *[[Generalens lille hemmelighet]]*
* 1964 – *[[Topkapi]]*
* 1978 – *[[Jesus fra Nasaret (miniserie)|Jesus fra Nasaret]]* (TV)
* 1978 – *[[Mord på Nilen (film)|Mord på Nilen]]*
* 1992 – *[[Lorenzos olje]]*

## Referanser


## Eksterne lenker

* 
* 
*
Einar Gerhardsens tredje regjering

**Einar Gerhardsens tredje regjering** var en ren Arbeiderparti-regjering som satt fra 22. januar 1955 til 28. august 1963. Regjeringen gikk av som følge av gruveulykken i Kings Bay på Svalbard, etter et mistillitsforslag som ble fremmet av de borgerlige partier og i tillegg fikk støtte av Sosialistisk Folkeparti.

Gerhardsen-regjeringen ble etterfulgt av John Lyngs regjering, som var den første borgerlige regjeringen etter andre verdenskrig. Men da Lyng-regjeringen gikk av etter kun fire uker, ble Einar Gerhardsen på ny utnevnt til statsminister for sin fjerde regjering.

## Noter


## Kilder
*Einar Gerhardsens tredje regjering regjeringen.no, besøkt 10. februar 2016
Reinertsen

**Reinertsen AS** ble etablert i 1946 og var et rådgivende ingeniør- og entreprenørselskap som ble drevet av dr.ing. Torkild R. Reinertsen og dr.ing. Erik R. Reinertsen. Selskapet tilbød leveranser innen markedsområdene olje og gass, industri, bygg og anlegg og samferdsel. Det ble slått konkurs i 2017.

Selskapet hadde i 2014 rundt  ansatte og en omsetning på ca. 4 milliarder kroner. Hovedkontoret lå i Trondheim, men Reinertsen hadde også kontorer i Oslo, Bergen, Stavanger, Hammerfest, Orkanger, Bodø, Göteborg, Stockholm, Malmö, Luleå, Stenungsund, Murmansk (Russland) og Szczecin (Polen).

## Referanser


## Eksterne lenker
*
Liste over Norges miljøvernministre

**Norges klima- og miljøminister** er medlem av Norges regjering og sjef for Klima- og miljødepartementet. Stillingen het **miljøvernminister** fram til 2013. Klima- og miljøministerens offisielle tittel er, som de øvrige regjeringsmedlemmene, statsråd, til forskjell fra statsministeren og utenriksministeren, som tituleres *minister*. Miljøverndepartementet ble opprettet 8. mai 1972, og Olav Gjærevoll (Ap) ble dermed Norges første miljøvernminister. Norges lengstsittende miljøvernminister er Thorbjørn Berntsen (Ap), som innehadde embetet fra 1990 til 1997. Sittende klima- og miljøminister er Andreas Bjelland Eriksen (Ap), som tiltrådte 16. oktober 2023.

## Liste

## Fotnoter og referanser


## Eksterne lenker
*
Abakus (linjeforening)

**Abakus** (tidligere **Kompjutern**) er linjeforeningen for data- og kommunikasjonsteknologi på Norges teknisk-naturvitenskapelige universitet i Trondheim. Foreningen fungerer som et bindeledd mellom IT-bedrifter og studentene ved disse linjene, og som et sosialt knutepunkt for sine medlemmer.

## Navn
Abakus hadde fra foreningens stiftelse i 1977 navnet *Kompjutern*. Etter flere generalforsamlinger med navneendringsforslag, byttet linjeforeningen i 1987 navn til *Abakus*, som betyr kuleramme på latin. Kulerammen er blant annet kjent som en av historiens første datamaskiner. Navnebyttet skjedde blant annet fordi det var tanker innad i linjeforeningen om at *Kompjutern* ga uttrykk for at linjeforeningen var en rent faglig forening. 

## Historie
Abakus ble stiftet i 1977 av en gruppe datateknikkstudenter som brøt ut fra linjeforeningen Omega. Bakgrunnen for løsrivelsen var en misnøye med det faglige tilbudet i Omega. 1. juli 1978 hadde linjeforeningen 15 medlemmer. I løpet av det neste året ble 12 til tatt opp, og før semesterslutt våren 1980 var antall medlemmer vokst til 82. I 1985 godkjente Studentsamskipnaden i Trondheim Kompjuterns søknad om kjeller på Moholt etter flere år med avslag. Den åpnet 1. november samme år og fikk navnet LaBamba. I 1999 ble telematikk tatt ut av datateknikkstudiet som fordypningsretning og satt inn i den nye linjen kommunikasjonsteknologi. Kommunikasjonsteknologi ble umiddelbart innlemmet i Omega, som de hadde løsrevet seg fra 22 år tidligere. Kommunikasjonsteknologi løsrev seg igjen fra Omega i 2002 og ble innlemmet i Abakus på en ekstraordinær generalforsamling samme år. Abakus hadde en uke i mars 2017 en storslått 40-årsfeiring, hvor det ble arrangert Abakus' første revy, Push Pop Baluba.

## Se også

* Linjeforeninger ved NTNU

## Referanser


## Eksterne lenker
* 
* 
* Arkiv over tidligere utgaver av ''readme''
* Informasjon om ''readme'' på Abakus.no